**KÖZÉRDEKŰ KÖZLEMÉNY**

**Fővárosi és kerületi településrendezési eszközök partnerségi egyeztetése**

**Tájékoztató**

**Budapest főváros településszerkezeti terve és Budapest főváros rendezési szabályzata**

**eseti módosítása a Budapest XXIII. kerület Vízisport utca menti hétvégiházas üdülőterület ingatlanaira vonatkozó tervjavaslat**

**partnerségi egyeztetéséről**

Az épített környezet alakításáról és védelméről szóló 1997. évi LXXVIII. törvény 8. § (2) bekezdésére, valamint a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI.8.) Korm. rendelet (továbbiakban: Korm. rendelet) 29/A. §-ára hivatkozással tájékoztatjuk az érintetteket, hogy Budapest Főváros Önkormányzata megindította a **Budapest főváros településszerkezeti terve és Budapest főváros rendezési szabályzata eseti módosítása a Budapest XXIII. kerület Vízisport utca menti hétvégiházas üdülőterület ingatlanaira vonatkozó tervjavaslat** egyszerűsítettvéleményezési eljárását.

A Fővárosi Önkormányzat a készülő településrendezési eszköz nyilvánosságát a 185/2017. (II. 22.) Főv. Kgy. határozattal elfogadott partnerségi egyeztetés szabályainak megfelelően folytatja le, amelyek a Budapest Portálon a Közérdekű adatok\Tájékoztatások, hirdetmények menüpont alatt, és a Főpolgármesteri Hivatal Ügyfélszolgálati Irodáján megtekinthetők.

A tervjavaslat elektronikusan a <http://budapest.hu/telepulesrendezesitervek/Lapok/default.aspx> linken érhető el.

Az elkészült tervjavaslattal kapcsolatban javaslatokat, észrevételeket tenni, véleményt nyilvánítani

* a **2019. március 28-án csütörtökön 16:00 órakor a Főpolgármesteri Hivatalban** (Budapest V. kerület, Városház utca 9-11. Díszterem) tartandó **lakossági fórumon** szóban, vagy

 **2019. március 20. – 2019. április 5. között**

* elektronikus levélben a varosrendezes@budapest.hu címre küldve;
* postai úton a Főpolgármesteri Hivatal Városépítési Főosztályának címezve
(1052 Budapest, Városház utca 9-11.);
* a Főpolgármesteri Hivatal Ügyfélszolgálati Irodáján (Budapest V. kerület,
Bárczy István utca 1-3.) személyesen lehet.

Tájékoztatjuk, hogy a véleményezéshez szükséges teljes nevének megadása, ennek hiányában véleményét nem tudjuk figyelembe venni. Nevének megadásával az adatkezeléshez szükséges hozzájárulását megadottnak tekintjük. Nevét kizárólag a terv készítéséhez kapcsolódó véleményezésével összefüggésben kezeljük.